Retikler kan ha graderte skalaer som viser høyder og bredder, og kan brukes som en «optisk linjal». På kikkerter med justerbar forstørrelse vil retikler med måleskala (f.eks. milliradian) vise korrekt på alle forstørrelser dersom retikkelet er i 1. billedplan. Dersom måleskalaen ligger i 2. billedplan vil kikkerten bare vise korrekt graduering på én forstørrelse (oppgitt av produsenten), som vanligvis er maksimal forstørrelse.